
ประกาศองค์การบริหารส่วนตำบลขนาบนาก
เรื่อง   ประชาสัมพันธ์โครงการประชารัฐรักสามัคคี ทำดีเพื่อพ่อ
----------------------------------------
ด้วยองค์การบริหารส่วนตำบลขนาบนาก  ได้จัดทำโครงการประชารัฐสามัคคี  ทำดีเพื่อพ่อ
เพื่อรวมพลังร้อยดวงใจประชารัฐชาวตำบลขนาบนาก โดยจัดกิจกรรมปฏิบัติบูชาทำความดีด้วยจิตอาสาถวายเป็นพระราชกุศลแด่พระบาทสมเด็จพระปรมินทรมหาภูมิพลอดุลยเดช เสด็จสู่สวรรคาลัย ด้วยสำนึกในพระมหากรุณาธิคุณในพระราชกรณียกิจนานาประการ และจะดำเนินการครั้งที่ 1 โดยจัดกิจกรรมตักบาตรข้าวสารอาหารแห้ง ณ  วัดขนาบนาก ในวันที่ 1 ธันวาคม 2559 เวลา 07.00 น. เป็นต้นไป พร้อมด้วยกิจกรรมร่วมกันทำความสะอาดบริเวณวัด ( Big Cleaning  Day ) และครั้งที่ 2 โดยจัดกิจกรรมสวดพระอภิธรรม      ณ วัดโคกมะม่วง ในวันที่ 20 มกราคม 2560 เวลา 19.00 น. เป็นต้นไปเพื่อถวายเป็นพระราชกุศล  
		ในการนี้   องค์การบริหารส่วนตำบลขนาบนาก  จึงขอประชาสัมพันธ์มายังท่านให้แจ้งประชาชนในหมู่บ้านเพื่อเข้าร่วมกิจกรรมอันเป็นการแสดงออกถึงความถวายอาลัยแด่พระบาทสมเด็จ        พระปรมินทรมหาภูมิพลอดุลยเดช เสด็จสู่สวรรคาลัยตามวันและเวลาดังกล่าวข้างต้นต่อไป  
		จึงประชาสัมพันธ์ให้ทราบโดยทั่วกัน	
				ประกาศ  ณ  วันที่   23   พฤศจิกายน  พ.ศ. 2559

